Борис Младенов-Young
Такава чиста, нежна красота…

chitanka.info

Такава чиста, нежна красота

не съм видял във ничия градина

като килима пъстър от цветя

в градината на леля Ангелина.

Петунии с разкошен къдрав цвят,

с кокетни дипли, пищни и богати,

цъфтяха цяло лято без да спрат

и пръскаха упойни аромати.

Отдавна бе. Пристигнах от чужбина.

Реших да видя китната градина.

Домът бе същият като преди,

но леля Ангелина бе умряла

и дивната градина запустяла…

Светът се срина в моите очи!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.